# Ol rul long saed blong piswok oli jenis

**Fair Work Commission i bin disaed blong jenisim ol rul blong pis wok long Horticulture Award stat long namba 28 Epril 2022.**

Yu wan wokman blong piswok long indastri blong ol smolsmol plant, tri, kabis, frut olsem (Horticulture Industry)? Faenemaot daon long pej ia wanem nao ol jenis ia oli minim long yu.

## Ol jenis ia oli afektem hu?

Ol wokman blong piswok we Horticulture Award i kaveremap olgeta. Wan wokman we i stap mekem piswok bambae oli pem hem folem wanwan piswok we hem i mekem. I dipen long hamas samting we wan wokman i pikimap, pakemap, katem o mekem.

## Bambae ol jenis ia oli stat long wanem taem?

Ol jenis ia oli bin stat long fesfala pei dei we i bin stat long namba 28 Epril 2022 o afta long deit ia.




## Wanem nao ol jenis ia?

### Ol promes blong minimam pei

Ol wokman we oli stap mekem piswok oli gat promes blong karem minimam pei. Hemia i minim se ol wokman olsem bambae oli mas pem olgeta long **amaon we i hae moa** aot long tufala pei ia:

* wanem we oli winim long wan dei blong wok folem reit blong ol piswok; **o**
* wanem we bae oli save winim long wan dei folem reit blong wan haoa, we hem i minimam pei blong wanwan haoa blong olgeta (inkludum ol taem we maet oli lodemap ol samting) folem Horticulture Award, maltiplae wetem namba blong ol haoa we oli bin wokem long dei ia.

**o**



### Niufala rikod sistem blong piswok

Ol rikod blong ol pis wok oli tekem ples blong ol agrimen blong ol pis wok. Bos blong yu i mas givim yu wan rikod long piswok blong yu we hem i saenem finis **bifo** yu statem piswok ia.

### Ol niufala taem mo reit rikod blong wok

Bos blong yu i mas kipim wan rikod blong ol haoa we yu stap wok long olgeta long wanwan dei wetem ol reit blong piswok we oli stret long ol haoa ia.

## Yu tu yu mas kipim rikod blong yu wan.

Yusum fri ap blong mifala [Record My Hours app](http://www.fairwork.gov.au/app) (fairwork.gov.au/app) blong folem gud namba blong ol haoa we yu bin wok long olgeta mo hamas piswok we yu bin mekem (olsem hamas samting we yu bin pikimap, pakemap o katem).

## Wea ples nao mi save faenemaot moa infomesen?

Blong save oltaemlong ol rul blong piswok yu save go long [Horticulture Showcase](http://www.fairwork.gov.au/horticulture) long fairwork.gov.au/horticulture mo [askem blong karem apdet long imel](http://www.fairwork.gov.au/emailupdates) long fairwork.gov.au/emailupdates